Vyhlásenie súťaže na prenájom miest za účelom umiestnenia predajných automatov v budove expozície Steel Park (Kulturpark)

1. Označenie vyhlasovateľa súťaže a spoluorganizátora podujatí v Kulturparku:
Vyhlasovateľ súťaže (identifikácia prenajímateľa):
Mesto Košice
Magistrát mesta Košice – referát nakladania s majetkom
Trieda SNP 48/A
040 11 Košice
IČO: 00691135
DIČ: 2021186904

Spoluorganizátor podujatí v Kultuparku:
Košice – Európske hlavné mesto kultúry 2013, n. o.
Kukučínova 2, 040 01 Košice
korešpondenčná adresa: Trieda SNP 48/A, 040 11 Košice
IČO: 35583461
DIČ: 2022737871

Kontaktná osoba:
Daniel Franko, produkčný a marketingový manažér Košice – EHMK 2013, n. o. pre Kulturpark
email: daniel.franko@kosice2013.sk
tel.: 0915907079

2. Predmet súťaže
NÁJOM PREDAJNÉHO MIESTA ZA ÚČELOM UMIESTNENIA PREDAJNÉHO PRÍSTROJA
špecifikácia predajného miesta: plocha o rozmeroch cca 1,5 x 1,5 m (max. rozmery pôdorysu predajného prístroja 1500 mm x 1500 mm), umiestnené vo vestibule budovy určenej na expozíciu exponátov Steel Park (ďalej len „Steelpark“) (na grafickom náčrte vyznačené pod por. č. 1, 2 a 3)
osobitné podmienky: prenajímateľ nezabezpečuje úschovu predajného zariadenia resp. tovaru mimo prevádzkového času; predajné prístroje budú v uzamykateľnom priestore  Steelparku; Steelpark je zábavno-technické centrum s interaktívnymi exponátmi; prevádzkovateľ je povinný zaplatiť miestnu daň v súlade so všeobecne záväzným nariadením mesta Košice č. 132
charakteristika predajného prístroja – max. výška predajného prístroja 2000 mm; každý z predajných prístrojov bude ponúkať spravidla odlišný sortiment:
1. kávomat – káva, čaj (a pod.); 2. nápojový automat – plechovky a PET fľaše (napr. sladené vody, minerálne vody a pod.); 3. automat na občerstvenie (napr. sladkosti, chrumky, bagety, tyčinky a pod.); prípustný je aj predajný prístroj, ktorý vhodne kombinuje viac druhov občerstvenia
počet ponúkaných predajných miest – tri (3), na každom mieste umiestnený predajný prístroj bude podľa vyššie uvedenej charakteristiky ponúkať spravidla odlišný sortiment
doba nájmu: odo dňa účinnosti nájomnej zmluvy (cca 16. 9. 2013) do 31. 12. 2013

3. Základné podmienky účasti v súťaži
•	záujemca o nájom je oprávnený na výkon činnosti, ktorú má v súvislosti s nájmom predajného miesta realizovať, a disponuje všetkými potrebnými povoleniami v súlade s právnymi predpismi SR
•	záujemca o nájom má vysporiadané všetky splatné finančné (daňové a nedaňové) záväzky voči Mestu Košice;
•	záujemca o nájom nie je osobou podľa § 9a ods. 6 zákona č. 138/1991 Zb. o majetku obcí v znení neskorších predpisov (primátor mesta Košice, poslanec Mestského zastupiteľstva v Košiciach, štatutárnym orgánom alebo členom štatutárneho orgánu právnickej osoby zriadenej alebo založenej mestom Košice, riaditeľom Magistrátu mesta Košice, zamestnancom mesta Košice, hlavným kontrolórom mesta Košice alebo blízkou osobou uvedených osôb)
4. Spôsob výberu nájomcu a uzatvorenie nájomnej zmluvy
•	každý záujemca o nájom doručí v určenej lehote vyplnenú a podpísanú prihlášku vyhlasovateľovi súťaže – prihláška musí byť v posledný deň lehoty už u vyhlasovateľa súťaže
•	vyhlasovateľ súťaže si vyhradzuje neakceptovať prihlášku, ak záujemca nesplní alebo dodatočne prestal spĺňať niektoré požadované podmienky;
•	vyhlasovateľ súťaže v súlade s pravidlami prenajímania majetku mesta Košice určil minimálne ceny nájomného nasledovne:
nájom predajného miesta za účelom umiestnenia predajných prístrojov:
40 €/mesiac (splatnosť nájomného bude do 15 dní odo dňa účinnosti zmluvy za celé obdobie nájmu)
•	vyhlasovateľ súťaže prostredníctvom kontaktnej osoby oznámi prihláseným záujemcom presné údaje o mieste a čase konania výberu nájomcov formou ponukového konania
•	vyhlasovateľ súťaže za nájomcu vyberie osobu, ktorá v rámci ponukového konania ponúkne najvyššie podanie, nie však menšie ako minimálna cena nájomného; vyhlasovateľ súťaže ukončí výber nájomcu až po tom, ako niekto zo záujemcov neurobí vyššie podanie, a to ani po dvojnásobnej výzve povereného zamestnanca vyhlasovateľa súťaže (moderátora) – po tretej výzve moderátora sa výber nájomcu pre príslušné predajné miesto ukončuje; minimálne prihodenie, ktoré záujemca môže urobiť, je 5 €
•	bezodkladne po výbere nájomcu záujemca podpíše pripravený návrh zmluvy
•	po skončení ponukového konania štatutárny orgán vyhlasovateľa súťaže podpíše návrh zmluvy a po jeho zverejnení na webovom sídle mesta (www.kosice.sk) sa jeden rovnopis zmluvy doručí nájomcovi
5. Termíny a lehoty
dátum vyhlásenia súťaže a zverejnenia podmienok:	27. 8. 2013 (ut)
posledný deň lehoty na predkladanie prihlášok:		12. 9. 2013 (št)
predpokladaný deň výberu nájomcu:			13. 9. 2013 (pi)
podpísanie zmluvy zo strany záujemcov:		v deň výberu nájomcu
Ďalšie termíny a lehoty sú stanovené v technicko-hygienických podmienkach a návrhu nájomnej zmluvy.
6. Všeobecné informácie
•	Každý záujemca o nájom je povinný oboznámiť sa príslušným návrhom nájomnej zmluvy a technicko-hygienickými podmienkami; fotokópia prihlášky a technicko-hygienických podmienok bude prílohou nájomnej zmluvy.
•	V areáli Kulturparku NEMOŽNO použiť motorové vozidlo s hmotnosťou nad 3,5 t!
•	Vyhlasovateľ súťaže je oprávnený súťaž na prenájom predajných miest kedykoľvek zrušiť alebo obmedziť, a to aj čiastočne.
V Košiciach 27. 8. 2013

	.......................................................
	MUDr. Richard Raši, PhD., MPH
	primátor mesta Košice